hu hu hu hu hu hu hu hu hu hu hu hu hu hu hu hu hu hu de hu hu hu hu hu hu hu hu hu hu hu hu hu hu hu hu hu hu hu hu de hu hu de hu hu de hu hu de hu hu de hu hu de hu hu hu hu hu hu hu hu hu fr hu hu en en fr hu hu en en hu hu hu en hu hu hu hu hu en hu hu hu en en
IBCC 2022 - Rekordok versenye – VIII. Nemzetközi Balatoni Pontyfogó Kupa
2022-ben újra tavasszal került megrendezésre a világ legnagyobb pontyhorgász versenye az IBCC. A tavalyi esztendőben megfogták a verseny történetének első 30 kg feletti pontyát, kíváncsian vártuk, hogy idén mit tartogat a Balaton a versenyzők számára. Annyit elárulhatunk előre, hogy rekordok idén is születtek, nem is akármilyenek!
Ez a megmérettetés nem csak a horgászatról szól, hanem annál sokkal többről. Rengeteg ember dolgozik a háttérben annak érdekében, hogy a rendezvényt a lehető legjobb körülmények kísérjék végig, nagy hangsúlyt fektetve az érintett szervezetekkel történő együttműködésre, a sportszerűségre és az egyenlő horgászati feltételekre.
Fontos tudni, hogy az IBCC a világon egyedülálló horgászversenynek számít. Nem csak az induló csapatok létszáma miatt és azért, mert a 60 000 hektáros Balatonon ad otthont az eseménynek, hanem azért is, mert egy 30 fős média stáb dolgozik a több, mint egy hetes időtartam alatt. Minden nap reggeltől estig munkálkodnak annak érdekében, hogy képernyőre varázsolják mindazon történéseket, amelyek a legmeghatározóbbak és legizgalmasabbak, és a Balaton csodálatos kapitális pontyait az egész világ megismerje. Egyedülálló kommunikációs platformmal rendelkezik a verseny, a profi stáb tagjai reggeltől estig járják a Balaton partját.
A versenyzőkkel tartalmas interjúkat készítenek, megörökítik a legnagyobb fogásokat és a legfontosabb történéseket.Ezeket élőben tekinthetik meg az érdeklődők a Facebook oldalunkon napközben, illetve minden este közel másfél órás élő műsort sugárzunk a Fishing&Hunting csatornán magyar, angol és román nyelven. Az IBCC legjobb pillanatait közel 20 millió háztartásban élhetik át a képernyők előtt ülők 9 országban.
A versenypálya több szektorra van felosztva és itt is díjazzuk az első 3 helyezettet.  Egy csapat 4 fős lehet, amelyből három teljes értékű és 4 bottal lehet horgászni. A versenyzőknek a horgászrend mellett egy szigorú szabályrendszert kell betartaniuk, amelynek középpontjában a halak és az emberi élet védelme áll. Az IBCC-én, minden 5 kg-nál nagyobb testtömegű ponty számít bele az értékelésbe, emellett van egy különálló versenyszám, a „TOP 5”, amikor egy csapat összes kifogott hala közül az 5 legnagyobb számít bele az értékelésbe. Úgy gondoljuk, hogy ez egy remek döntés, ugyanis színesíti a versenyt és a csapatoknak taktikusan kell horgászniuk. Előfordulhat, hogy egy adott helyen kisebb, 5-10 kg közötti példányok tanyáznak és ebből a méretből lehet ütemesen fogni, de olyan helyzet is adódhat, hogy kevesebb hal tartózkodik előttünk, de azok darabosabbak. Utóbbi esetben érdemes „ráállni” a kapitálisabb példányokra, ugyanis a „Top 5” versenyszámban így nagyobb az esély a dobogó valamelyik fokára.
Az első és legboldogabb pillanat számunkra mindig az, amikor megérkeznek a csapatok a Club Tihany központjába csillogó szemekkel és úgy izgulnak, mint a gyerekek. Hol megy most a hal? Melyik térség lesz a nyerő? Egy kis csavart tett a sorsolásba az, hogy a kihúzott helyet volt lehetősége visszadobni a csapatoknak, azonban ezt nagyon gyorsan el kellett dönteniük. Akadtak olyan alakulatok, akik jól jártak, de voltak olyanok is, akik nem.
240 csapat, 26 országból, 960 végszereléket húzott be a Balaton mindhárom medencéjében. Rengeteg találgatás előzte meg a kezdő sípszót, a csapatok, a szervezők és a szakértők részéről is… Esetleg a favorit helyek adják ki az első három helyezettet, vagy lesz-e meglepetésként működő helyszín? Lett!
A VIII. IBCC „innovatív” intézkedése a GPS-es rendszer bevezetése volt. Ez nagyban hozzájárul a verseny tisztaságának erősítéséhez. A műholdas technika segítségével egyértelműen meghatározhatóvá válik az a négy pont, amelyeken belül a csapatok egyenlő nagyságú szektorokban horgászhatnak és ezen belül közlekedhetnek a „boat check” után ellenőrzött csónakjaikkal. A maximális behúzási távolság az északi és a déli oldalon egyaránt 500 méter volt.
Vasárnap délben startolt a verseny másodfokú viharjelzéssel. Vízre nem lehetett szállni, ezért a parti dobós technika került előtérbe. A csapatok tudtak profitálni a szeles időjárásból, gyorsan megérkeztek a 10 és 15 kg feletti pontyok. A második nap reggelére, kevesebb, mint 24 óra alatt átléptük a 2 tonnás összfogást jó pár 18 és 19 kg-nál nagyobb példánnyal. Ekkor már következtethető volt, hogy a keleti medence bizony idén ki fog tenni magáért. Az említett térség a Balaton tápanyagban szegény térségének számít, emiatt a korábbi években nem produkált olyan kimagasló eredményeket. A harmadik napon már megérkeztek az álomhatárt átlépő pikkelyesek is, valamint a középső medence északi partján, Révfülöpön mérlegeltünk egy 26+-os csodálatos tövest.
A verseny félidejéhez közeledve már a Kerio Baits csapata a keleti medence északi partján magabiztosan vezetett, folyamatosan húzták a mérlegelhető halakat. Itt fontos megemlíteni az okát annak, hogy a Balaton keleti szegmense a korábbi évektől eltérően ennyire ontotta magából a halakat. A halállomány folyamatosan fejlődik, egyre több pikkelyes és tükrös úszkál a magyar tengerben, ráadásul ezek a halak folyamatosan mozgásban vannak. Egy-egy 25 és 30 kg-os hal territoriális viselkedést folytat, helyhez kötve él, de az állomány nagy százaléka körbeússza az egész Balatont. A VIII. IBCC időpontjában rengeteg hal tartózkodott a keleti részen.
A balatonszentgyörgyi erdőtől mindenki várta az eredményt, kiindulva a Starbaits Slovakia 2018-as tavaszi, 1316 kg-os győzelmet érő teljesítményéből. A negyedik napon megérkezett a hidegfront sok csapadékkal és a Zala befolyása rengeteg táplálékot hozott magával, melynek köszönhetően a Jet Fish csapatánál kapást kapás követett és felzárkóztak a 4. helyre.  A VIII. IBCC negyedik napját sosem fogjuk elfelejteni. Egy eddig nem a legközkedveltebb helyről, a Club Tihanynál horgászó Carpteam Gesa Tirol egy hibátlan, gyönyörű 30,25 kg-os tőpontyot szákolhatott a közeli etetésükről, megközelítőleg 140 méterről.
Az igazi csattanó pár órával később következett be, amikor is a VMFISHING csapata balatoni tó és verseny rekordot fogott, ráadásul Siófokról, az Aranypartról. 32,37 kg-ot nyomott az egészséges, középkorú példány, mely a VIII. IBCC legnagyobb pikkelyes pontya lett.
Meglepő módon a középső medence déli partja, valamint a favoritnak számító fonyódi szakasz idén nem hozta a megszokott eredményt, egészen egyszerűen ebben az időszakban máshol tartózkodtak a halak. A nyugati térség északi és déli oldali települései az első 10-ben stabilan tartották magukat, ugyanez továbbra is elmondható a keleti helyszínekről is. Az ötödik napon már átléptük a 20 tonnát, ráadásul a VMFISHING újabb, 29 kg-os kapitális fogásával és a TOP 5 versenyszámban 21 kg-os átlaggal stabilizálta az első helyét, de a másik 30+-ost fogó csapat egy újabb darabos egyeddel még beleszólhatott volna a dobogó alakulásába.
A hatodik napon, délután Balatonfűzfőn (keleti medence) a Mikbaits & Avid Carp fogott egy hibátlan 25.7 kg-os tükröst, így a legnagyobb tükörponty díja az ő nevükhöz fűződött. Az utolsó 24 órához közeledve a dobogó első három fokáért a keleti és nyugati medencében horgászó csapatok folytattak kiélezett küzdelmet, rengeteg boldog, nehéz, embert próbáló és fárasztó pillanattal tarkítva, utóbbi nem csak átvitt értelemben.
Április 30-án szombaton bezárta a kapuit a VIII. IBCC. Mondhatjuk, hogy eddig ez volt a legfordulatosabb verseny, tele meglepetésekkel, gondolva itt főképp a keleti medencére. A legtöbb 5 kg feletti versenyszámot a Kerio Baits nyerte Alsóörsről 845,49 kg-os magabiztos teljesítménnyel, a második helyen a Balatonszepezden horgászó Trakker Team végzett 606,37 kg-mal, a dobogó harmadik fokára pedig a csopaki strandon versenyző Carp Riders alakulata állhatott fel.
Az 5 legnagyobb hal kategóriában a VMFISHING győzött, 108,67 kg-mal, majdnem 22 kg-os átlaggal Siófokról. A második helyezett Carpteam Gesa Tirol Tihanyból került ki 101,87 kg-mal, a harmadik pedig a Sirius Mivardi lett Balatonmáriafürdőről 92,80 kg-ot fogva.
Nagyszerű, fordulatos és izgalmas versenyen vagyunk túl, ráadásul jövőre további rekordokra is számítunk Magyarország turisztikai ékkövén, a Balatonon.
Szektor szponzor a Mikado
A Mikado egy 1989-ben, a horgászat iránti szenvedély miatt alapított márka. A kezdetektől kulcsfontosságú szerepet játszottunk a lengyel horgászati piac......
Rekordok versenye – VIII. Nemzetközi Balatoni Pontyfogó Kupa
2022-ben újra tavasszal került megrendezésre a világ legnagyobb pontyhorgász versenye az IBCC. A tavalyi esztendőben megfogták a verseny történetének első......
Szektor szponzor a Jet Fish
A Jet Fisht 1990-ben alapították. A cég bojlik, csalik és haltápok gyártásával foglalkozik. A kezdetektől fogva a lehető legjobb minőségű termékeket......
Szektor szponzor a CCT Master
A CCT Master elsősorban a Prémium füstölgős termékek gyártására összpontosít. Az egyik fő profilunk a PVA bag-es horgászat, amihez minden szükséges......
Szektor szponzor a Mikbaits
Mikbaits – a minőség hozza meg a sikert   A vállalatot a jól ismert horgász és publicista, Michal Kučera alapította 2005-ben és nagyon gyorsan......
Szektor szponzor a Senzor Planet
A Senzor Planet anyavállalatát 2003-ban alapította Vladut Mateianu és Andrei Vladeanu, akik a pontyhorgászat kétszeres világbajnoki ezüstérmesei. A cég......
Értesülj az elsők között híreinkről!
Iratkozz fel az IBCC hírlevelére, és értesülj azonnal verseny aktualitásairól!
A honlapunkon cookie-kat (sütiket) használunk az oldalunk megfelelő működésének biztosításához és az oldalunk látogatottságának elemzéséhez.
Ez a weboldal sütiket használ az Ön élményének javítása érdekében, miközben Ön a webhelyen navigál.
Ezek közül a szükségesnek minősített sütiket a böngésző tárolja, mivel elengedhetetlenek a weboldal alapvető funkcióinak működéséhez. Harmadik féltől származó sütiket is használunk, amelyek segítenek elemezni és megérteni, hogyan használja ezt a weboldalt. Ezeket a sütiket csak az Ön beleegyezésével tároljuk a böngészőben. Önnek lehetősége van ezekről a sütikről is lemondani. De ezeknek a sütiknek a lemondása befolyásolhatja böngészési élményét.
Ezek a sütik feltétlenül szükségesek az oldal működéséhez. Ebbe a kategóriába azok a sütik tartoznak, amelyek az oldal alapvető funkcióinak működését biztosítják. Ezek a sütik nem tárolnak személyes információt.
Any cookies that may not be particularly necessary for the website to function and is used specifically to collect user personal data via analytics, ads, other embedded contents are termed as non-necessary cookies. It is mandatory to procure user consent prior to running these cookies on your website.